CELEX: 52010DP0252
Language: hu
Date: 2010-07-06 00:00:00
Title: Valdemar Tomasevski mentelmi jogának fenntartására irányuló kérelem Az Európai Parlament 2010. július 6-i határozata a Valdemar Tomaševski mentelmi jogának és kiváltságainak fenntartására irányuló kérelemről (2010/2047(IMM))

2.12.2011   
            
            
               HU
            
            
               Az Európai Unió Hivatalos Lapja
            
            
               CE 351/137
            
         2010. július 6., keddValdemar Tomasevski mentelmi jogának fenntartására irányuló kérelem
   P7_TA(2010)0252
   Az Európai Parlament 2010. július 6-i határozata a Valdemar Tomaševski mentelmi jogának és kiváltságainak fenntartására irányuló kérelemről (2010/2047(IMM))
   2011/C 351 E/22
   
      Az Európai Parlament,
   tekintettel a Valdemar Tomaševski mentelmi jogának fenntartására irányuló, az Európai Parlament elnökének 2010. február 2-én benyújtott, a plenáris ülésen 2010. március 24-én bejelentett kérelemre,
   miután eljárási szabályzata 7. cikke (3) bekezdésének megfelelően meghallgatta Valdemar Tomaševskit,
   tekintettel az Európai Unió kiváltságairól és mentességeiről szóló, a szerződésekhez csatolt (hetedik) jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
   tekintettel az európai parlamenti képviselők 2005. szeptember 28-án elfogadott statútumára,
   tekintettel eljárási szabályzata 6. cikkének (2) bekezdésére, valamint 7. cikkére,
   tekintettel a Jogi Bizottság jelentésére (A7-0214/2010),
   
               A.
            
            
               mivel Valdemar Tomaševski az Európai Parlament képviselője,
            
         
               B.
            
            
               mivel Valdemar Tomaševski ellen nem folyik a jegyzőkönyv 8. cikke szerinti bírósági eljárás és ezért az ügy nem érinti a képviselői mentelmi jogot,
            
         
               C.
            
            
               mivel a 2006. szeptember 19-i (N.X-816 számú) törvénnyel létrehozott, és a Litván Köztársaság hivatalos etikai főbizottsága (a 2008. július 1-jei N.X-1777. számú törvény által létrehozott politikai szervezet) által szavatolt „állami politikusok magatartási kódexe” az abban foglaltak szerint a Litvániában megválasztott európai parlamenti képviselőkre egyaránt vonatkozik,
            
         
               D.
            
            
               mivel a Litván Köztársaság hivatalos etikai főbizottsága 2010. január 22-én olyan határozatot fogadott el, amelyben a magatartási kódex alapján „nyilvánosan elmarasztalta” Valdemar Tomaševskit európai parlamenti képviselőként végzett tevékenységével kapcsolatosan,
            
         
               E.
            
            
               mivel az európai parlamenti képviselők statútumának (1) 2. cikkében foglaltak szerint „a képviselők szabadok és függetlenek”,
            
         
               F.
            
            
               tekintettel az uniós jog elsőbbségének elvére,
            
         
               G.
            
            
               mivel a kérdéses határozat, valamint a Litván Köztársaság ennek alapjául szolgáló jogszabályai sértik az uniós jogot azzal, hogy nem tartják tiszteletben az európai parlamenti képviselők számára a képviselői statútum 2. cikkében biztosított szabadságot és függetlenséget,
            
         
               H.
            
            
               mivel a szerződések őreként az Európai Bizottságra hárul a feladat, hogy az Európai Unió működéséről szóló szerződés 258. cikke alapján jogsértési eljárást kezdeményezzen a Litván Köztársaság ellen,
            
         
               1.
            
            
               kéri az Európai Bizottságot, hogy járjon közben a litván hatóságoknál az európai uniós jogszabályok betartásának biztosítása érdekében, és szükség esetén kezdeményezzen jogsértési eljárást az Európai Unió működéséről szóló szerződés 258. cikke alapján;
            
         
               2.
            
            
               utasítja elnökét, hogy haladéktalanul továbbítsa ezt a határozatot és az illetékes bizottság jelentését az Európai Bizottságnak és a Litván Köztársaság illetékes hatóságainak.
            
         
      (1)  HL L 262., 2005.10.7., 1. o.